CELEX: 52016PC0225
Language: lv
Date: 2016-04-21
Title: Priekšlikums PADOMES ĪSTENOŠANAS LĒMUMS, ar kuru groza NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju

EIROPAS KOMISIJA
            Briselē, 21.4.2016
            COM(2016) 225 final
            2016/0117(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Šis priekšlikums attiecas uz Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu (NNN) zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999
                  1
                (“NNN zvejas regula”).
            
            
               Šis priekšlikums ir sagatavots saistībā ar NNN zvejas regulas īstenošanu un izriet no izmeklēšanas un dialoga procedūrām, kuras veiktas saskaņā ar NNN zvejas regulā noteiktajām pamatprasībām un procedūras prasībām, kas cita starpā paredz, ka visām valstīm jāpilda pienākumi, kuri saskaņā ar starptautiskajiem tiesību aktiem tām uzlikti kā karoga, ostas, piekrastes vai tirgus valstīm, lai novērstu, aizkavētu un izskaustu NNN zveju.
            
            
               Komisija 2012. gada 15. novembrī ar Komisijas lēmumu astoņām trešām valstīm (Belizai, Kambodžas Karalistei, Fidži Republikai, Gvinejas Republikai, Panamas Republikai, Šrilankas Demokrātiskajai Sociālistiskajai Republikai, Togo Republikai un Vanuatu Republikai) paziņoja, ka Komisija ir apsvērusi iespēju tās noteikt par nesadarbīgām trešām valstīm saskaņā ar NNN zvejas regulu.
            
            
               Komisija attiecībā uz šīm astoņām valstīm sāka īstenot pasākumus. Šajos pasākumos cita starpā ietilpa darbības, kuras pamatoja šos pasākumus, Komisijas rīcību, deva valstīm iespēju sniegt atbildes un atspēkojumus, tiesības lūgt un sniegt papildu informāciju un ierosināja rīcības plānus situācijas labošanai, kā arī deva pietiekami daudz laika atbilžu sniegšanai un pienācīgu laiku situācijas labošanai.
            
            
               Komisija 2014. gada 14. oktobrī ar Komisijas īstenošanas lēmumu noteica Šrilankas Demokrātisko Sociālistisko Republiku (turpmāk “Šrilanka”) par trešo valsti, kuru Komisija saskaņā ar NNN zvejas regulu uzskata par nesadarbīgu trešo valsti.
            
            
               Padome 2015. gada 26. janvārī ar Padomes īstenošanas lēmumu grozīja spēkā esošo sarakstu ar NNN zvejas apkarošanā nesadarbīgām trešām valstīm, iekļaujot tajā Šrilanku. 
            
            
               Pievienotais Padomes īstenošanas lēmuma priekšlikums pamatojas uz konstatējumiem, kuri apstiprina to, ka Šrilanka ir parādījusi, ka situācija, kas pamatoja tās iekļaušanu sarakstā, ir novērsta un ka Šrilanka ir veikusi konkrētus pasākumus, ar kuriem var panākt noturīgu situācijas uzlabošanos.
            
            
               Tādēļ Padomei tiek ierosināts pieņemt pievienoto lēmuma priekšlikumu.
            
            
               •Saskanība ar pašreizējiem noteikumiem konkrētajā politikas jomā
            
            
               Komisijas 2012. gada 15. novembra lēmums (OV C 354, 17.11.2012., 1.–47. lpp.) par to trešo valstu paziņošanu, kuras Komisija uzskata par tādām, kuras varētu tikt noteiktas par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju; tajā Komisija norādīja, ka Šrilanka varētu tikt noteikta par nesadarbīgu valsti.
            
            
               Komisijas 2014. gada 14. oktobra īstenošanas lēmums (OV L 297, 15.10.2014., 13.–22. lpp.) par tādas trešās valsts noteikšanu, kuru Komisija uzskata par nesadarbīgu trešo valsti saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju; ar to Komisija noteica Šrilanku par nesadarbīgu valsti.
            
            
               Padomes 2015. gada 26. janvāra īstenošanas lēmums (OV L 33, 10.2.2015., 15.–18. lpp.), ar ko groza Īstenošanas lēmumu 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, attiecībā uz Šrilanku; ar to Padome iekļāva Šrilanku nesadarbīgu valstu sarakstā.
            
            
               •Atbilstība pārējiem Savienības politikas virzieniem
            
            
               
                  Neattiecas.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               Padomes 2008. gada 29. septembra Regula (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu NNN zveju.
            
            
               •Subsidiaritāte (neekskluzīvas kompetences gadījumā)
            
            
               Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro.
            
            
               •Proporcionalitāte
            
            
               Priekšlikums ir saskaņā ar proporcionalitātes principu šādu iemeslu dēļ.
            
            
               Rīcības forma ir aprakstīta NNN zvejas regulā un neparedz valstu lēmumus.
            
            
               Prasība norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo iestāžu, ekonomikas dalībnieku un iedzīvotāju finansiālo un administratīvo slogu, nav piemērojama.
            
            
               •Instrumenta izvēle
            
            
               Ierosinātais juridiskais instruments: lēmums.
            
            
               Citi instrumenti nebūtu piemēroti, jo NNN zvejas regulā nav paredzētas alternatīvas.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Procedūrā iesaistītajām ieinteresētajām personām ir bijusi iespēja izmeklēšanas un dialoga procedūru laikā aizstāvēt savas intereses saskaņā ar NNN zvejas regulas noteikumiem. 
               
            
            
               •Ekspertu atzinumu pieprasīšana un izmantošana
            
            
               
                  Neatkarīgu ekspertu atzinums nebija vajadzīgs.
               
            
            
               •Ietekmes novērtējums
            
            
               
                  Šis priekšlikums ir sagatavots, īstenojot NNN zvejas regulu.
               
               
                  NNN zvejas regulā nav paredzēti noteikumi par vispārēja ietekmes novērtējuma veikšanu, bet ir sniegts pilnīgs vērtējamo nosacījumu uzskaitījums.
               
            
         
         
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
               
                  4.
                        IETEKME UZ BUDŽETU
               
               
                  Priekšlikums neietekmē Savienības budžetu.
               
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņojumu sniegšanas kārtība
            
            
               
                  Neattiecas, jo priekšlikums stājas spēkā nākamajā dienā pēc tā publicēšanas.
               
            
            
               •Paskaidrojuma dokumenti (direktīvām)
            
            
               
                  Neattiecas.
               
            
            
               •Priekšlikuma noteikumu sīkāks skaidrojums
            
            
               
                  Ar šo priekšlikumu groza NNN zvejas apkarošanā nesadarbīgu trešo valstu sarakstu, ko izveidojusi Padome un kas iekļauts Padomes Lēmuma 2014/170/ES pielikumā.
               
            
            
               2016/0117 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999
                  2
               , un jo īpaši tās 34. panta 1. punktu,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Regulu (EK) Nr. 1005/2008 (“NNN zvejas regula”) ir izveidota Savienības sistēma, lai aizkavētu, novērstu un izskaustu nelegālu, nereģistrētu un neregulētu (NNN) zveju.
            
            
               (2)NNN zvejas regulas VI nodaļā ir izklāstīta procedūra attiecībā uz nesadarbīgu trešo valstu noteikšanu, pasākumiem attiecībā uz valstīm, kam noteikts nesadarbīgas trešās valsts statuss, nesadarbīgu valstu saraksta izveidi, izslēgšanu no nesadarbīgu valstu saraksta, nesadarbīgu valstu saraksta publiskošanu un jebkādiem ārkārtas pasākumiem.
            
            
               (3)Saskaņā ar NNN zvejas regulas 32. pantu Eiropas Komisija (“Komisija”) ar 2012. gada 15. novembra lēmumu
                  3
                (“2012. gada 15. novembra lēmums”) astoņām trešām valstīm paziņoja par iespēju, ka tās varētu noteikt par trešām valstīm, kuras Komisija uzskata par nesadarbīgām trešām valstīm. Viena no šīm valstīm bija Šrilankas Demokrātiskā Sociālistiskā Republika (turpmāk “Šrilanka”).
            
            
               (4)Komisija 2012. gada 15. novembra lēmumā iekļāva informāciju par galvenajiem faktiem un apsvērumiem, kas bija šāda statusa iespējamās noteikšanas pamatā. 
            
            
               (5)Turklāt Komisija 2012. gada 15. novembrī minētās astoņas trešās valstis, kuru vidū bija Šrilanka, ar atsevišķām vēstulēm informēja par to, ka tā apsver iespēju tās noteikt par nesadarbīgām trešām valstīm.
            
            
               (6)Ar 2014. gada 14. oktobra īstenošanas lēmumu
                  4
                (“Komisijas 2014. gada 14. oktobra īstenošanas lēmums”) Komisija noteica Šrilanku par NNN zvejas apkarošanā nesadarbīgu trešo valsti. Saskaņā ar NNN zvejas regulu Komisija norādīja iemeslus, kuru dēļ tā uzskata, ka šī valsts nav izpildījusi savus pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
            
               (7)Saskaņā ar NNN zvejas regulas 33. pantu Padome ar 2015. gada 26. janvāra Īstenošanas lēmumu (ES) 2015/200
                  5
                (“Padomes 2015. gada 26. janvāra īstenošanas lēmums”) grozīja sarakstu ar trešām valstīm, kas nesadarbojas NNN zvejas apkarošanā saskaņā ar NNN zvejas regulu, iekļaujot minētajā sarakstā Šrilanku.
            
            
               (8)Pēc tam, kad ar Padomes 2014. gada 24. marta īstenošanas lēmumu bija grozīts NNN zvejas apkarošanā nesadarbīgu trešo valstu saraksts, Komisija piedāvāja Šrilankai iespēju turpināt dialogu saskaņā ar pamatprasībām un procedūras noteikumiem, kas izklāstīti NNN zvejas regulā. Komisija turpināja vākt un pārbaudīt visu informāciju, ko tā uzskatīja par vajadzīgu, tostarp mutiskas un rakstiskas piezīmes, un tās mērķis bija ikvienai noteiktajai valstij dot iespēju labot situāciju, kas pamato tās iekļaušanu sarakstā, un veikt konkrētus pasākumus, ar kuriem varētu novērst konstatētās nepilnības. Šā procesa rezultātā tika atzīts, ka Šrilanka ir labojusi situāciju un veikusi korektīvus pasākumus.
            
            
               (9)Tāpēc saskaņā ar NNN zvejas regulas 34. panta 1. punktu Padomei būtu jāgroza 2014. gada 24. marta īstenošanas lēmums un jāsvītro Šrilanka no nesadarbīgu trešo valstu saraksta.
            
            
               (10)Tiklīdz būs pieņemts šis Padomes īstenošanas lēmums, ar kuru Šrilanka tiek svītrota no nesadarbīgu trešo valstu saraksta saskaņā ar NNN zvejas regulas 34. panta 1. punktu, Komisijas 2014. gada 14. oktobra īstenošanas lēmumam, ar ko Šrilanku nosaka par nesadarbīgu trešo valsti, vairs nebūs priekšmeta.
            
            
               ŠRILANKAS SVĪTROŠANA NO NESADARBĪGU TREŠO VALSTU SARAKSTA
            
            
               (11)Pēc tam, kad bija pieņemts 2014. gada 14. oktobra īstenošanas lēmums un Padomes 2015. gada 26. janvāra Īstenošanas lēmums (ES) 2015/200, Komisija turpināja dialogu ar Šrilanku. Īpaši ir pamats uzskatīt, ka Šrilanka ir īstenojusi starptautiskajos tiesību aktos paredzētos pienākumus un pieņēmusi atbilstošu tiesisko regulējumu NNN zvejas apkarošanai; tā ir ieviesusi atbilstošu un rezultatīvu uzraudzības, kontroles un inspekcijas shēmu, proti, ieviesusi zvejas žurnālus, kuros reģistrē nozvejas datus, un zvejas kuģu radio izsaukuma signālus un aprīkojusi visu atklātās jūras floti ar kuģu satelītnovērošanas sistēmu (VMS); tā ir izveidojusi atturošu sankciju sistēmu, pārskatījusi savu zivsaimniecības tiesisko regulējumu un nodrošinājusi nozvejas sertifikācijas shēmas pareizu īstenošanu. Turklāt Šrilanka ir pastāvīgi uzlabojusi tās atbilstību starptautiskajām saistībām, tostarp tām, kas izriet no reģionālu zvejniecības pārvaldības organizāciju (RZPO) ieteikumiem un rezolūcijām, piemēram, par ostas valsts kontroles pasākumiem un RZPO noteikumu transponēšanu Šrilankas tiesību aktos, un ir pieņēmusi valsts rīcības plānu NNN zvejas apkarošanai, kas ir saskaņā ar Apvienoto Nāciju Organizācijas Starptautisko nelegālās, nereģistrētās un neregulētās zvejas aizkavēšanas, novēršanas un izskaušanas rīcības plānu.
            
            
               (12)Komisija, ņemot vērā konstatējumus, kas iekļauti 2012. gada 15. novembra lēmumā, 2014. gada 14. oktobra īstenošanas lēmumā un Padomes 2015. gada 26. janvāra īstenošanas lēmumā, un attiecīgo informāciju, kuru sniegusi Šrilanka, ir izvērtējusi to, kā Šrilanka patlaban ievēro starptautiskās saistības, kas tai uzliktas kā karoga, ostas, piekrastes vai tirgus valstij.  Tā ir izskatījusi arī pasākumus, kas veikti situācijas labošanai, kā arī Šrilankas kompetento iestāžu sniegtās garantijas.
            
            
               (13)Ņemot vērā visu iepriekšminēto, Komisija ir secinājusi, ka veiktie pasākumi ir pietiekami, lai Šrilanka būtu izpildījusi pienākumus, kas saskaņā ar starptautiskajiem tiesību aktiem tai uzlikti kā karoga valstij, jo īpaši ņemot vērā Apvienoto Nāciju Organizācijas Jūras tiesību konvencijas (UNCLOS) 94., 117. un 118. panta un ANO Nolīguma par zivju krājumiem (UNFSA) 18., 19., 20. un 23. panta noteikumus. Tāpēc Komisija ir secinājusi, ka Šrilankas izvirzītie argumenti pierāda, ka situācija, kas pamatoja tās iekļaušanu sarakstā, ir novērsta un ka Šrilanka ir veikusi konkrētus pasākumus, ar kuriem var panākt noturīgu situācijas uzlabošanos.
            
            
               (14)Ņemot vērā iepriekš izklāstītos apstākļus un ievērojot NNN zvejas regulas 34. panta 1. punktu, Padome ir secinājusi, ka Šrilanka būtu jāsvītro no nesadarbīgu valstu saraksta.
            
            
               (15)Padomes pieņemtais lēmums neizslēdz turpmākus pasākumus, kurus Komisija vai Padome nākotnē varētu veikt saskaņā ar NNN zvejas regulas VI nodaļu gadījumā, ja fakti liecinātu, ka Šrilanka nepilda pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
            
               (16)Ņemot vērā negatīvās sekas, ko rada iekļaušana nesadarbīgu trešo valstu sarakstā, ir lietderīgi nekavējoties svītrot Šrilanku no nesadarbīgu trešo valstu saraksta,
            
            
               IR PIEŅĒMUSI ŠO LĒMUMU.
            
         
         
            
               1. pants
            
            
               Padomes Lēmuma 2014/170/ES pielikumu aizstāj ar šā lēmuma pielikumu.
            
            
               2. pants
            
            
               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  OV L 286, 29.10.2008., 1. lpp.
               
               
                  
                     (2)
                  OV L 286, 29.10.2008., 1. lpp.
               
               
                  
                     (3)
                  Komisijas 2012. gada 15. novembra lēmums par to trešo valstu paziņošanu, kuras Komisija uzskata par tādām, kuras varētu tikt noteiktas par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
                     (OV C 354, 17.11.2012., 1. lpp.).
               
               
                  
                     (4)
                  Komisijas 2014. gada 14. oktobra īstenošanas lēmums par tādas trešās valsts noteikšanu, kuru Komisija uzskata par nesadarbīgu trešo valsti saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 297, 15.10.2014., 13. lpp.).
               
               
                  
                     (5)
                  Padomes 2015. gada 26. janvāra Īstenošanas lēmums (ES) 2015/200 (OV L 33, 10.2.2015., 15.–18. lpp.), ar ko groza Īstenošanas lēmumu 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju.
               
            
      
    ---documentbreak--- 
      
         
               EIROPAS KOMISIJA
            Briselē, 21.4.2016
            COM(2016) 225 final
            PIELIKUMS
            Nelegālas, nereģistrētas un neregulētas (NNN) zvejas apkarošanā nesadarbīgu trešo valstu saraksts 
            dokumentam
            Priekšlikums PADOMES ĪSTENOŠANAS LĒMUMAM,
            ar kuru groza NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
            
               
         
         
            
               PIELIKUMS
               
            
               Nelegālas, nereģistrētas un neregulētas (NNN) zvejas apkarošanā nesadarbīgu trešo valstu saraksts 
            
            
               dokumentam
            
            
               Priekšlikums PADOMES ĪSTENOŠANAS LĒMUMAM,
            
            
               ar kuru groza NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
            
            
                
            
            
                
            
            
                
            
            
            
            
               Kambodžas Karaliste
            
            
               Gvinejas Republika